作者：吴势卿
词牌/韵律：沁园春

paragraphs: 碧瓦霜融，绣阁寒经，春浮寿杯。
羡华年七帙，人生稀有，新阳七日，天意安排。
丹凤门开，黄麾仗立，此际应须召促回。
人道是，却暂时绣斧，索笑盐梅。
旴江假守非才，犹记得当时传庾台。
算良机再会，抠衣来久，归鞭何速，祝寿方才。
应与邦人，传为佳话，只为先生诞日来。
明年看，是侬方九曲，公已三台。